Andreas Melchior Glückstad Wiel

Andreas Melchior Glückstad Wiel (født 13. juni 1826 i Fredrikshald, død 19. juli 1900 samme sted) var en norsk sagbrukseier, trelasthandler og stortingsrepresentant. Han er særlig kjent for sin rolle som initiativtager til stiftelsen av Saugbrugsforeningen i 1859.

Wiel var av slekten Wiel og sønn av eier av Berby, Mads Truelsen Wiel.

Etter opphold hos en slektning i Trondheim var han mange år utenlands for å utdanne seg som forretningsmann. Etter at Saugbrugsforeningen var blitt etablert, var han i begynnelsen disponent for dette, deretter en del av direksjonen. Han var også innehaver av Wiels bruk og eide store skogeiendommer.

I tillegg til at han hadde eierinteresser i Haldens tændstikfabrik, Haldens ølbryggeri, Haldens bomuldsvæveri og spinderi samt Fredrikshalds meieribolag, ble han administrerende direktør i Dalslandsbanen mens denne var under bygging og frem til 1899. 

Wiel var britisk vicekonsul, suppleant til styret for Norges Banks avdeling, han var medlem av bystyret og av formannsskapet. I 1863 var han ordfører i Fredrikshald. 

Han var 1. representant for Fredrikshald  til Stortinget i tre perioder; 1851, 1865 og 1868.

 Utmerkelser 
Wiel var innehaver av St. Olavs Orden, Vasaordenen og Nordstjerneordenen.

 Referanser 

 Eksterne lenker 


Kategori:Norske forretningsfolk
Kategori:Norske trelasthandlere
Kategori:Ordførere i Halden
Kategori:Stortingsrepresentanter 1859–1861
Kategori:Stortingsrepresentanter 1865–1867
Kategori:Stortingsrepresentanter 1868–1870
Kategori:Stortingsrepresentanter for Fredrikshald
Kategori:St. Olavs Orden
Kategori:Nordstjerneordenen
Kategori:Vasaordenen
Kategori:Personer fra Halden kommune